**Lébény Város**

**P o l g á r m e s t e r é t ő l**

 ………………. napirend

**ELŐTERJESZTÉS**

**a Képviselő-testület 2015. október 29-i**

**ülésére**

**Tárgy**: Pályagondnok alkalmazása

**Előterjesztő**: Kovács Gábor polgármester

**Tisztelt Képviselő-testület!**

A Képviselő-testület az elmúlt időszakban több alkalommal tárgyalta a Lébényi Sportegyesület működésének, finanszírozásának problémáit, valamint ehhez kapcsolódóan egy önálló pályagondnok alkalmazásának lehetőségét.

A 2015. szeptember 10-i ülésen a képviselő-testület megbízást adott a polgármesternek, hogy a soron következő testületi ülésre készítsen előterjesztést a Lébényi Sportegyesület tevékenységét segítő pályagondnoki álláshely létesítése tárgyában.

A pályagondnok alkalmazására az alábbiak szerint teszek javaslatot:

Az alkalmazott által ellátandó tervezett munkaköri feladatok:

- az öltözőépület rendeltetésszerű alkalmazásának biztosítása, vagyontárgyak védelme.

- edzések és mérkőzések előtt az öltöző kinyitása, végén a biztonságot ellenőrizve annak bezárása.

- felszerelések mosása, tisztántartása, edzésekre és mérkőzésekre kiadása.

- öltöző épületének fűtése, folyamatos takarítása.

- labdarugó pálya nyírása szükség esetén öntözése, mérkőzésekre alkalmassá tétele.

Nagyon fontosnak tartanám, hogy ezt az összetett és felelősségteljes egy helyi, a sportpályát és a környékét jól ismerő, sportszerető személy látná el – aki Gyurós Péter településemeltetési csoportvezető felügyelete alá tartozna.

Az álláshely létesítésére 2016. január 1. napjától kerülne sor, az 2016. évi költségvetés létszám előirányzatába már betervezésre kerülne. A pályagondnok személye pályázat útján kerülne kiválasztásra, azzal, hogy a pályázat elkészítésbe, a pályázó személyének kiválasztásába és a részletes munkaköri feladatainak meghatározásába az illetékes személyek bevonásra kerülnének, a pályázat pedig a helyben szokásos módon (hirdetőtáblák, weboldal, kábeltévé) kerülne meghirdetésre.

*Kérem a Tisztelt Képviselő-testületet, hogy az előterjesztést megtárgyalni, és egyetértés esetén az alábbi határozati javaslatot elfogadni szíveskedjenek:*

**Határozati javaslat**

**Lébény Város Önkormányzat Képviselő-testületének**

**......../2015. (X.29.) határozata**

Lébény Város Önkormányzat Képviselő-testülete felhatalmazza a polgármestert, hogy 2016. január 1. napjától egy fő munkatörvény hatálya alá tartozó technikai dolgozót teljes munkaidőben (napi 8 órában) foglalkoztasson a sportpálya és a sportöltöző fenntartási feladataira (pályagondnok).

Felhatalmazza a polgármestert, hogy a pályázati eljárást lefolytassa és a munkaszerződést aláírja. .

Elrendeli a pályagondnok foglalkoztatási költségeinek betervezését az önkormányzat 2016. évi költségvetésébe.

Felelős: Kovács Gábor polgármester

Határidő: 2015. december 31.

Lébény, 2015. október 13.

 Kovács Gábor s.k.

 polgármester